|  |  |
| --- | --- |
|  | EELNÕU  01.12.2023 |
| VABARIIGI VALITSUS  KORRALDUS |  |

**Kaitseväe Sirgala harjutusvälja laiendamine**

Korraldus kehtestatakse relvaseaduse § 85 lõike 3 alusel

# I. ASJAOLUD JA MENETLUSE KÄIK

* 1. *Asjaolud*

Kaitseväe Sirgala harjutusväli (edaspidi *Sirgala HV*)pindalaga 2790 hektarit (edaspidi *ha*) ja välispiiri pikkusega 21 500 meetrit (edaspidi *m*) asutati Vabariigi Valitsuse 12. juuni 2008. a korraldusega nr 272 „Kaitseväe Sirgala harjutusvälja asutamine ja riigivara tasuta üleandmine“[[1]](#footnote-2) Ida-Viru maakonnas Vaivara vallas Mustanina külas (2017. a haldusreformi järgselt Ida-Virumaal Narva-Jõesuu linnas).

2010. aastal kehtestati Sirgala HV detailplaneering[[2]](#footnote-3) ning 2016. aastal Sirgala teeninduslinnaku maa-ala detailplaneering[[3]](#footnote-4). Kehtivad detailplaneeringud on osaliselt ellu viidud. Sirgala HV laienduse alal kehtib lisaks kahele eelnimetatud harjutusväljaga seotud detailplaneeringule 2017. aasta haldusreformi järgselt Ida-Viru maakonnaplaneering 2030+[[4]](#footnote-5) ja Vaivara valla üldplaneering[[5]](#footnote-6), Alutaguse valla üldplaneering[[6]](#footnote-7) ja Toila valla üldplaneering[[7]](#footnote-8). Sirgala HV laiendus on kooskõlas kehtiva Ida-Viru maakonnaplaneeringuga 2030+, laienduse alal kehtivate Vaivara valla, Alutaguse valla ja Toila valla üldplaneeringutega, samuti koostamisel oleva Narva-Jõesuu linna üldplaneeringu eelnõuga ja vastu võetud Toila valla üldplaneeringuga[[8]](#footnote-9).

Tarbijakaitse ja Tehnilise Järelevalve Amet (edaspidi *TTJA*) algatas 17. märtsi 2020. a otsusega nr 1-7/20-088 Sirgala HV ehitusprojekti keskkonnamõju hindamise lähtuvalt 2019. aastal Kaitseväe koostatud Sirgala HV arendusprogrammist[[9]](#footnote-10).

Kaitseväe juhataja esitas 07. veebruari 2021. a kirjaga nr KVPS-4.1-5.4/21/4144-1 kaitseministrile kehtestamiseks korrigeeritud Sirgala HV arendusprogrammi, mis võeti aluseks Sirgala HV laiendamise edasistel arendustegevustel. Korrigeeritud arendusprogrammi kehtestamisega otsustati oodata kuniks on kindel, et korrigeeritud arendusprogrammi kohaselt saab hakata tegevusi ellu viima.

TTJA tunnistas 15. septembri 2023. a kirjaga nr 16-6/20-00157-182[[10]](#footnote-11) korrigeeritud arendusprogrammist lähtuvalt koostatud ehitusprojekti keskkonnamõju hindamise aruande nõuetele vastavaks.

Kaitseminister kehtestas uue Sirgala HV arendusprogrammi 28. novembri 2023. a käskkirjaga nr 165 „Kaitseväe Sirgala harjutusvälja arendusprogrammi kehtestamine“[[11]](#footnote-12).

* 1. *Sirgala HV laienduse ala kirjeldus*

Sirgala HV laiendus on kavandatud olemasolevast Sirgala HVst suures osas lääne-loode suunal paiknevale maa-alale (korralduse lisa)[[12]](#footnote-13), ulatudes lisaks Narva-Jõesuu linnale[[13]](#footnote-14) ka Toila valla ja Alutaguse valla haldusterritooriumile. Sirgala HV pindala on laiendamise järgselt 7772,04 ha ja välispiiri pikkus 41 343,81 m.

Maastikuliselt asub Sirgala HV laienduse ala suuresti endisel korrastatud põlevkivikarjääri alal, kus korrastamistööde käigus on looduslik maastik ja reljeef ümber kujundatud põlevkivi tootluskihindi peal lasuvast pinnasest tehislikuks maastikuks ning kuhu on kaevandamistegevuse lõppemise järgselt istutatud mets. Lisaks on Keskkonnaameti korraldusega[[14]](#footnote-15) tunnistatud korrastatuks ka Sirgala HV laienduse alasse jäävad Sirgala II põlevkivikarjäär[[15]](#footnote-16) ning Sirgala põlevkivikarjääri mäeeraldisele ja mäeeraldise teenindusmaale jäävad kinnistud. Sirgala HV laiendamise järgselt on vajalik Enefit Power ASil Sirgala HV laienduse alal liikumised kooskõlastada RKIKiga, et tagada ohutus.

Ehitusprojektiga kavandatud Sirgala HV laienduse alast lõunasse jäävad aktiivsed karjäärid: Enefit Power AS kasutusel Sirgala põlevkivikarjäär[[16]](#footnote-17), AS Tootsi Turvas kasutusel Puhatu turbamaardla[[17]](#footnote-18) ja kagusuunal Enefit Power AS kasutusel Narva karjäär[[18]](#footnote-19). Sirgala HV laiendamisel on arvestatud, et harjutusvälja tegevus ei hakka takistama aktiivsete karjääride ja maardlate toimimist, tagatud on karjääri töötajate ohutus ja vajalikud olemasolevad ligipääsud jäävad Sirgala HV ehitusprojektiga kavandatud harjutusvälja laienduse piiridest välja.

* 1. *Sirgala HV ehitusprojekti keskkonnamõju hindamine*

Sirgala HV ehitusprojektiga kavandatakse tegevust, mis kuulub keskkonnamõju hindamise ja keskkonnajuhtimissüsteemi seaduse (edaspidi *KeHJS*) § 6 lõike 1 punktis 311 toodud olulise keskkonnamõjuga tegevuste alla (raadamine üle 100 ha suurusel alal), mille korral on kohustuslik keskkonnamõju hindamise (edaspidi *KMH*) algatamine. Riigi Kaitseinvesteeringute Keskus (edaspidi *RKIK*) on 27. veebruaril 2020. a[[19]](#footnote-20) esitanud TTJAle taotluse Sirgala HV laienduse ehitusprojekti KMH algatamiseks. TTJA algatas 17. märtsi 2020. a otsusega nr 1-7/20-088 Sirgala HV ehitusprojekti KMH. KMH algatamise teade avaldati ka ametlikes teadaannetes. Avaliku hanke korras osutus ehitusprojekti koostajaks Reaalprojekt OÜ ja keskkonnamõju hindajaks OÜ Hendrikson & Ko.

Kavandatud tegevuse ehk Sirgala HV laiendamise ära jätmine (KMH mõistes 0-alternatiiv) ei ole riigikaitse seisukohast võimalik, samuti ei ole sellises mahus laiendusele realistlikke asukoha alternatiive. Seetõttu ei ole Sirgala HV laiendamise ära jätmist ega asukoha alternatiive KMHs realistlike võimalustena käsitletud. Ehitusprojekti keskkonnamõjude hindamisel võeti aluseks, et Sirgala HVl toimub tegevus aastaringselt ja igal päeval, st 365 päeva aastas, kuid tegelik harjutusvälja kasutuskoormus on väiksem.

Sirgala HV ehitusprojekti KMH programmi avalik arutelu, millele eelnes programmi avalik väljapanek, toimus 10. septembril 2020 Narva-Jõesuu Linnavalitsuses. Sirgala HV 2019. a arendusprogrammist lähtuvalt koostatud KMH programm tunnistati nõuetele vastavaks TTJA 22. detsembri 2020. a kirjaga nr 16-6/20/00158-121[[20]](#footnote-21). Eelprojekteerimise ja KMH protsessi käigus selgus, et 2019. a arendusprogrammi eesmärkide täiemahuline elluviimine ei ole keskkonna- ja majanduslikel kaalutlustel teostatav. Seda arvestades esitas Kaitseväe juhataja 07. veebruari 2021. a kirjaga nr KVPS-4.1-5.4/21/4144-1 kaitseministrile kehtestamiseks korrigeeritud arendusprogrammi. KMH programmi uuendamine ei olnud vajalik, kuna Sirgala HV arendusprogrammi korrigeerimisega uusi tegevusi, mille mõju hinnata, ei lisandunud ning KMH protsessiga jätkati.

KMH aruande koostamiseks viidi läbi järgmised uuringud: mürauuring; taimestiku uuring, linnustiku uuring ja geotehniline pinnaseuuring. Lisaks hinnati järgmistele keskkonnaelementidele avalduvat mõju: müra, vibratsioon, kaitstavad loodusobjektid, taimestik, linnustik, loomastik, rohevõrgustik, Natura 2000 võrgustik, ressursikasutus, pinnas, pinnavesi ja põhjavesi, õhukvaliteet, radooni levik ja kliimamuutused. KMH aruandes[[21]](#footnote-22) ptk 5.1 on esitatud koondloetelu ettepanekutest ja leevendavatest meetmetest, millega on soovitav arvestada, et vältida või täiendavalt leevendada võimalikku ebasoodsat mõju. KMH aruandes ptk 5.2 on esitatud loetelu seiresoovitustest.

Sirgala HV ehitusprojekti KMH aruande avalik arutelu, millele eelnes aruande avalik väljapanek, toimus 1. märtsil 2023 Narva-Jõesuu Linnavalitsuses. KMH aruandele avalikustamisel esitatud tähelepanekud, küsimused ja ettepanekud ning nendega arvestamine on kajastatud KMH aruande tabelites 7.2. ja 7.3.[[22]](#footnote-23) .TTJA tunnistas 15. septembri 2023. a kirjaga nr 16-6/20-00157-182[[23]](#footnote-24) korrigeeritud arendusprogrammist lähtuvalt koostatud ehitusprojekti KMH aruande nõuetele vastavaks. Kokkuvõtlik ülevaade Sirgala HV ehitusprojekti eeldatavalt kaasnevate oluliste mõjude hindamise järeldustest valdkondade lõikes antakse korralduse seletuskirja punktis 3.

# II. KAALUTLUSED

*2.1. Sirgala HV laiendamise vajalikkus ja kavandatav tegevus*

Sirgala HV on üks seitsmest olemasolevast ja kasutuses olevast harjutusväljast. Riigikaitse vajadused ja võimekus on 10-aastase perioodi jooksul muutunud, mis on tinginud vajaduse arendada ka Sirgala HV väljaõppevõimalusi, sh osaliselt laiendada harjutusvälja piire.

Harjutusväljade peamine ülesanne on võimaldada Kaitseväe üksustel ohutult läbi viia kõrgendatud riskitasemega väljaõppega seotud tegevusi. Sirgala HV arendamise peamine eesmärk on võimaldada samaaegselt kahe mehhaniseeritud kompanii lahinglaskeharjutuste läbiviimist kaitse ja rünnaku ülesande täitmisel, toetatuna lahingtoetuse ja lahingteenistustoetuse üksustest. Selleks on Sirgala HVle kavandatud järgmised harjutusvälja elemendid: laskeväljad, mis võimaldavad samaaegselt kahe mehhaniseeritud jalaväekompanii lahinglaskeharjutuste läbiviimist, tankitõrje raketikompleksi relvalaskeharjutuste läbiviimist, raskekuulipilduja relvalaskeharjutuste läbiviimist ning jalaväelahingumasina pearelva (kuni 35 mm) kalibreerimist ja sisselaskmist; UXO (lõhkemata lahingumoona) alad[[24]](#footnote-25), mis võimaldavad suurtüki- või miinipildujapatarei tasemel laskeharjutuste läbiviimist; käsigranaadi viskeharjutuste alad; UGL[[25]](#footnote-26) (vintraua raualaadne granaadiheitja) treeningala; C-kategooria lõhkaja väljaõppeala; kompanii taseme linnavõitlusõppeala[[26]](#footnote-27). Harjutusvälja kasutavad ka Päästeamet (lõhkamisala demineerimistöödeks) ja Politsei- ja Piirivalveamet. Juurdepääs Sirgala HV alale hakkab toimuma uuelt ja juba rajatud juurdepääsuteelt, mis algab Jõhvi-Vasknarva maanteelt Kose külast ning lõpeb suubumisel olemasolevale Harjutusväljaku teele.

Sirgala HV laiendamine on kooskõlas Riigikaitse arengukava 2022–2031[[27]](#footnote-28) alameesmärgiga 6: Sõjaline kaitse. Arengukavas on kavandatud konkreetsed tegevused ühes eelarvega harjutusvälja arendamiseks.

*2.2. Vastavus kehtivatele planeeringutele ja kohaliku omavalitsuse üksuste ettepanekud*

Sirgala HV laiendamine on toimunud tavapärases protsessis, kus tegevuste aluseks on maakonnaplaneering, kohaliku omavalitsuse üksuste (edaspidi *omavalitsusüksused*) üldplaneeringud ja ehitusprojekt. Sirgala HV senine arendamine on toimunud kehtivate detailplaneeringute alusel.

Planeerimisseaduse (edaspidi *PlanS*) § 56 lõike 1 punkti 10 kohaselt on maakonnaplaneeringu ülesandeks riigikaitseliste alade ja nende mõjualade paiknemise ning nende üldiste kasutustingimuste määramine. Sirgala HV ja selle perspektiivne laiendus on kajastatud kehtivas Ida-Viru maakonnaplaneeringus[[28]](#footnote-29). Ida-Viru maakonnaplaneering 2030+ (edaspidi *maakonnaplaneering*) kehtestati Ida-Viru maavanema 28.12.2016 korraldusega nr 1-1/2016/278 ja täiendati 08.02.2017 korraldusega nr 1-1/2017/25. Maakonnaplaneeringuga on kehtestatud Sirgala HV ja selle perspektiivse laienduse piiranguvöönd kuni 2000 m Sirgala HV välispiirjoonest. Maakonnaplaneering näeb ette Sirgala HV arendamise vajaduse ning seab tingimuse, et Sirgala HV edasi arendamiseks tuleb hinnata harjutusvälja arendamisega ja kasutamisega kaasnevad keskkonnamõjud. Lähtudes riigikaitselisest väljaõppest ja keskkonnamõju hindamise tulemustest tuleb maakonnaplaneeringu kohaselt edaspidi täpsustada Sirgala HV teede ning laske- ja õppeväljade asukoht. Laske- ja õppeväljadel tuleb omakorda määrata laskmiste ohualad ning sobivad alad tulepositsioonideks, sihtmärgialadeks ja teenindusaladeks. Samuti tuleb maakonnaplaneeringu kohaselt täpsustada Sirgala HV arendamise protsessi käigus välispiiri kulgemine ja määrata Sirgala HV ja ühendusteede kasutusintensiivsus ja Sirgala HV kasutamisest teavitamise kord. Maakonnaplaneeringus kavandatav riigikaitselise ala laiendus on ulatuslikum, kui käesoleva Vabariigi Valitsuse korraldusega otsustatav Sirgala HV laiendus.

PlanS § 75 lõike 1 punkti 19 kohaselt toimub üldplaneeringuga riigikaitselise otstarbega maa-alade määramine ning maakonnaplaneeringus määratud riigikaitselise otstarbega maa-alade piiride täpsustamine. Narva-Jõesuu linna üldplaneeringu eelnõus[[29]](#footnote-30) tuuakse välja, et üldplaneeringuga nähakse ette maa-alad Sirgala HV perspektiivseks laiendamiseks. Üldplaneeringu keskkonnamõju strateegilise hindamise aruandes[[30]](#footnote-31) on märgitud, et Sirgala HV laiendamine toimub ehitusprojekti alusel, millele koostatakse ka keskkonnamõjude hindamine. Sirgala HV koos perspektiivse laienemisalaga omab koostatava üldplaneeringu kohaselt piiranguvööndit 2000 m ulatuses harjutusvälja välispiirist. Sirgala HV piiranguvööndisse ei ole võimaliku müra leviku tõttu otstarbekas rajada uusi müratundlikke ehitisi (elamuid, puhkeotstarbelisi hooneid ja ühiskondliku kasutusega hooneid), vaid pigem müra suhtes mittetundlikke tootmis- ja tööstushooneid. Narva-Jõesuu linna üldplaneeringus tehti Kaitseministeeriumile ettepanek muuta maakonnaplaneeringuga planeeritud harjutusvälja laienduse piire selliselt, et Viivikonna ja Sirgala külad jääksid piiranguvööndist välja, kuna laienemisala realiseerimisel ei pruugi piiranguvööndis olla täidetud välismüra normtasemed ning piiranguvööndis on ehitustegevus piiratud lähtuvalt riigikaitselise ehitise töövõime tagamisest. Kaitseministeerium esitas Narva-Jõesuu Linnavalitsusele koostatava üldplaneeringu kohta 25.11.2021 kirjaga nr 12-3/21/3702[[31]](#footnote-32) seisukoha. Muuhulgas tõi Kaitseministeerium välja, et Sirgala HV laiendusalal teede ning laske- ja väljaõppealade rajamisel tuleb arvestada paljude erinevate aspektidega (sh ohualade suunad ja ulatused, võimalik veetaseme tõus peale kaevandamistegevuse lõppemist, maastiku eripärad, loodusväärtused jms), mistõttu on Sirgala HV laiendamiseks vajalik kogu maakonnaplaneeringus kavandatud ala ning alternatiivi laienduse ulatusele või asukohale ei ole. Seetõttu avaldas Kaitseministeerium soovi, et kogu Sirgala HV ja selle laienduse ala ning piiranguvööndi ulatus viiakse koostatavas üldplaneeringu eelnõus kooskõlla maakonnaplaneeringus kehtestatuga.

Kehtivas Vaivara valla üldplaneeringus*[[32]](#footnote-33)* on välja toodud, et Kaitseministeerium kavatseb tulevikus Sirgala HVd laiendada vastavalt maavaravaru ammendumisele lõuna ja loode suunal ning perspektiivsed alad Sirgala HV laienemiseks on Vaivara valla üldplaneeringu põhijoonisel tähistatud kui reserveeritud riigikaitsemaad. Laiendataval Sirgala HV alal kavandatav tegevus on kooskõlas Vaivara valla üldplaneeringuga.

Kehtivas Toila valla üldplaneeringus[[33]](#footnote-34) on märgitud Sirgala HV laienduse piirid. Koostatavas, vastu võetud, Toila valla üldplaneeringu eelnõus[[34]](#footnote-35) on arvestatud Sirgala HV perspektiivse laienduse ja selle piiranguvööndiga. Laiendataval Sirgala HV alal kavandatav tegevus on kooskõlas kehtiva ja koostatava Toila valla üldplaneeringuga.

Kehtiva Alutaguse valla üldplaneeringu[[35]](#footnote-36) kohaselt on Alutaguse valla aladele planeeritud Sirgala HV laiendus ning selle piiranguvöönd 2000 m harjutusvälja välispiirist. Maakasutusplaanil on Sirgala HV laiendus märgitud riigikaitsemaana. Alutaguse valla üldplaneeringu seletuskirjas on märgitud, et Sirgala HV perspektiivne laiendus ning selle piiranguvöönd jäävad osaliselt Alutaguse valla aladele. Seletuskirjas on märgitud, et harjutusvälja piiranguvööndisse ei ole müra leviku tõttu võimalik rajada uusi müratundlikke ehitisi (nt elamuid, puhkeotstarbelisi hooneid jms). Piiranguvööndis on soovituslik tootmise ja tööstuse arendamine[[36]](#footnote-37). Laiendataval Sirgala HV alal kavandatav tegevus on kooskõlas Alutaguse valla üldplaneeringuga.

Käesoleva korralduse eelnõu avaldamisest eelnõude infosüsteemis ja RKIKi veebilehel teavitati 1. detsembril 2023. a Narva-Jõesuu linna, Alutaguse valda ja Toila valda. Korralduse eelnõu ja seletuskirjaga on võimalik tutvuda ning esitada ettepanekuid kuni 8. detsembrini 2023. a. Alljärgnevalt on esitatud kokkuvõtlikult omavalitsusüksuste esitatud ettepanekud ja vastuväited ning selgitused nendega arvestamise või arvestamata jätmise kohta. Detailne tabel esitatud ettepanekutest ja vastuväidetest on korralduse seletuskirja lisa 1.

*2.2.1. Omavalitsusüksuste esitatud ettepanekud ja vastuväited (täiendamisel)*

*2.3. Sirgala HV laiendataval alal ja piiriga piirnevate kinnisasjade omanike õiguste riive*

Sirgala HV laiendatavale alale ei jää ühtegi eraomandis olevat kinnisasja. Lähimad asulad laiendatava Sirgala HVst on *ca* 600 m kaugusel põhja suunas - Viivikonna küla ja *ca* 1 kilomeetri kaugusel kirdes Sirgala küla. Kunagised küllalt suured karjääriasulad on tänaseks kahanenud *ca* 50 elanikuga küladeks. Enamik maju on hüljatud ning taristu täielikult amortiseerunud.

Laiendatava Sirgala HV piiriga piirnevate kinnisasjade omanikke teavitati 1. detsembril 2023. a e-posti teel käesoleva korralduse eelnõu avaldamisest eelnõude infosüsteemis ja RKIKi veebilehel. Korralduse eelnõu ja seletuskirjaga oli võimalik tutvuda ning esitada ettepanekuid kuni 8. detsembrini 2023. a. Alljärgnevalt on esile toodud kokkuvõtlikult korralduse eelnõule enim esitatud ettepanekud ja vastuväited. Detailne tabel esitatud ettepanekutest ja vastuväidetest on seletuskirja lisa 1.

2.3.1. *Sirgala HV laiendatava ala piiriga piirnevate kinnisasjade omanike esitatud ettepanekud ja vastuväited (täiendamisel)*

*2.4. Asjast huvitatud teiste isikute ja asutuste ettepanekud ning nendega arvestamine (täiendamisel)*

# III. KOKKUVÕTE

Sirgala HV laiendamise vajadus oli ette teada varasemalt ning seda arvestades on laienduse ala kantud Ida-Viru maakonnaplaneeringule 2030+ ja omavalitsusüksuste üldplaneeringutele. Sirgala HV laiendamise ära jätmine ei ole riigikaitse seisukohalt võimalik ning laiendusele ei ole ka teisi realistlikke asukohaalternatiive Ida- Virumaal. Arvestades ühtlasi RelvS § 85 lõike 1 kohase sõjalise väljaõppe iseloomu on ka maakasutuslikult kõige otstarbekam laiendada olemasolevat harjutusvälja. Vabariigi Valitsus, võttes arvesse ning kaaludes eespool esitatud argumente, asjaolusid ning kohalikke ja eraisiku huvisid, leiab, et Sirgala HV laiendamine RelvS § 85 lõike 3 alusel on vajalik ja põhjendatud riigikaitse jaoks vajaliku võimekuse saavutamiseks.

TTJA on 15. septembri 2023. a kirjaga nr 16-6/20-00157-182 tunnistanud Sirgala HV ehitusprojekti KMH aruande (OÜ Hendrikson & Ko töö nr 19003525) nõuetele vastavaks. TTJA hinnangul on KMH aruandes välja pakutud seire- ja keskkonnameetmed asjakohased ja tõhusad ning nende rakendamisel ei ole ette näha olulise keskkonnamõju esinemist. Välistatud on ka ebasoodne mõju Natura 2000 võrgustiku alade terviklikkusele ja kaitse-eesmärkidele.

# IV. OTSUS

Lähtudes eeltoodust ja arvestades kaitseministri ettepanekut ning RelvS § 85 lõike 3 alusel otsustab Vabariigi Valitsus:

1. Laiendada Kaitseväe Sirgala harjutusvälja, mis on asutatud Vabariigi Valitsuse 12. juuni 2008. a korraldusega nr 272 „Kaitseväe Sirgala harjutusvälja asutamine ja riigivara tasuta üleandmine“, pindala 4982,04 ha võrra ja välispiiri 19843,81 m võrra. Laiendatud Kaitseväe Sirgala harjutusvälja asukoht on Ida-Viru maakonnas Narva-Jõesuu linna, Alutaguse valla ja Toila valla territooriumil ja ala kogupindalaga 7772,04 ha ja välispiiri pikkusega 41343,81 m on esitatud korralduse lisas.

2. Kaitseministeeriumil korraldada käesoleva korralduse koos seletuskirja ja kõigi lisadega avaldamine enda või Riigi Kaitseinvesteeringute Keskuse veebilehel.

# V. VAIDLUSTAMINE

Korraldust on võimalik vaidlustada, esitades kaebuse halduskohtusse halduskohtumenetluse seadustikus sätestatud korras 30 päeva jooksul korralduse teatavaks tegemise päevast arvates.

# VI. TEATAVAKS TEGEMINE

Korraldus tehakse üldiselt teatavaks Riigi Teatajas avaldamisega. Kaitseministeeriumil teha korraldus teatavaks Narva-Jõesuu Linnavalitsusele, Alutaguse Vallavalitsusele ja Toila Vallavalitsusele, Kaitseväe Sirgala harjutusvälja ala piiriga piirnevate kinnisasjade omanikele.

Korralduse põhjenduste aluseks olev nõuetele vastavaks tunnistatud Sirgala harjutusvälja ehitusprojekti keskkonnamõju hindamise aruanne koos lisadega on kättesaadav Riigi Kaitseinvesteeringute Keskuse veebilehel.

Kaja Kallas

Peaminister

Taimar Peterkop

Riigisekretär

Lisa: Sirgala harjutusvälja asukoht ja laiendatud piir

1. Kättesaadav: https://www.riigiteataja.ee/akt/12978047 [↑](#footnote-ref-2)
2. Vaivara Vallavolikogu 30.09.2010 otsus nr 59 „Kehtiva üldplaneeringuga kooskõlas oleva Sirgala Harjutusvälja detailplaneeringu kehtestamine Mustanina külas“ <https://www.vaivaravald.ee/dp/Sirgala_harjutusvali/Sirgala_hv_pdf/keh_otsus_30092010.pdf> [↑](#footnote-ref-3)
3. Vaivara Vallavalitsuse 01.03.2016 korraldus nr 47 „Mustanina külas asuva kehtiva üldplaneeringuga kooskõlas oleva Sirgala harjutusvälja teeninduskeskuse maa-ala detailplaneeringu kehtestamine“ <https://www.vaivaravald.ee/dp/SirgalaHV2/pdf/20160301_47_keh_korraldus.pdf> [↑](#footnote-ref-4)
4. Ida-Viru maavanema 28.12.2016 korraldus nr 1-1/2016/278 „Ida-Viru maakonnaplaneeringu kehtestamine“. Kõik Ida-Viru maakonnaplaneeringuga seotud dokumendid on leitavad Rahandusministeeriumi hallatavalt veebilehelt: <https://maakonnaplaneering.ee/maakonna-planeeringud/ida-virumaa/ida-viru-maakonnaplaneering-2030/> [↑](#footnote-ref-5)
5. Vaivara vallavolikogu esimehe 26.08.2010 määrus nr 11 „Vaivara valla üldplaneeringu kehtestamine“. Kättesaadav: <http://vaivaravald.ee/dp/yp2/yp2_pdf/dp_pass.htm> [↑](#footnote-ref-6)
6. Alutaguse Vallavolikogu 29.10.2020 otsus nr 285 „Alutaguse valla üldplaneeringu kehtestamine“. Kättesaadav: <https://www.alutagusevald.ee/uldplaneering> [↑](#footnote-ref-7)
7. Toila vallavolikogu esimehe 28.10.2005. a määrus nr 1 „Toila valla üldplaneeringu kehtestamine“. Kättesaadav: <https://toila.kovtp.ee/uldplaneering> [↑](#footnote-ref-8)
8. Toila valla üldplaneeringu eelnõu. Kättesaadav: https://toila.kovtp.ee/documents/1433808/33298645/1946%C3%9CP3\_Toila\_SELETUSKIRI.pdf/72c4cee9-c1c1-

   48f2-b1ef-94995a87d445 [↑](#footnote-ref-9)
9. 2019. a arendusprogramm on kaitseministri poolt kehtestamata. [↑](#footnote-ref-10)
10. Kättesaadav: <https://jvis.ttja.ee/modules/dokumendiregister/view/895026> [↑](#footnote-ref-11)
11. Kättesaadav Riigi Kaitseinvesteeringute Keskuse veebilehelt: https://www.kaitseinvesteeringud.ee/sirgala-laiendus/ [↑](#footnote-ref-12)
12. Täpsemalt on piirid nähtavad kaardirakendusest: <https://experience.arcgis.com/experience/fef2014dea3f42fe994a66774cb6b4e4> [↑](#footnote-ref-13)
13. 2008. aastal asutatud piirides Sirgala HV asub Narva-Jõesuu linna territooriumil. [↑](#footnote-ref-14)
14. Keskkonnaameti 31. oktoobri 2023 korraldus nr DM-125552-11. Kättesaadav: <https://adr.envir.ee/et/document.html?id=09e7902d-8ffc-4102-85dc-a3738d3e61cb> [↑](#footnote-ref-15)
15. Maavara kaevandamise keskkonnaluba nr KMIN-087 kehtivusega kuni 13.04.2031 [↑](#footnote-ref-16)
16. Maavara kaevandamise keskkonnaluba nr KMIN-074 kehtivusega kuni 03.05.2029 (Keskkonnaametis on menetluses ka loa muutmise taotlus) [↑](#footnote-ref-17)
17. Maavara kaevandamise keskkonnaluba nr KMIN-023 kehtivusega kuni 12.12.2025 [↑](#footnote-ref-18)
18. Maavara kaevandamise keskkonnaluba nr KMIN-073 kehtivusega kuni 10.08.2029 [↑](#footnote-ref-19)
19. Esmataotluse esitas RKIK TTJAle 15.01.2020 kirjaga nr 4-1/20/134-1, siis TTJA palus taotlust täiendada ja täiendatud taotluse saatis RKIK 27.02.2020. [↑](#footnote-ref-20)
20. Kättesaadav: <https://jvis.ttja.ee/modules/dokumendiregister/view/564030> [↑](#footnote-ref-21)
21. Sirgala harjutusvälja ehitusprojekti keskkonnamõju hindamine. Keskkonnamõju hindamise aruanne. Hendrikson & KO, Tartu-Tallinn 2023. Kättesaadav: https://jvis.ttja.ee/modules/dokumendiregister/view/883242 [↑](#footnote-ref-22)
22. Sirgala harjutusvälja ehitusprojekti keskkonnamõju hindamine. Keskkonnamõju hindamise aruanne. Hendrikson & KO, Tartu-Tallinn 2023. Kättesaadav: <https://jvis.ttja.ee/modules/dokumendiregister/view/883242>. Lk 105-131. [↑](#footnote-ref-23)
23. Kättesaadav: <https://jvis.ttja.ee/modules/dokumendiregister/view/895026> [↑](#footnote-ref-24)
24. Ala, kuhu võib lasta lõhkevat moona ja kus liikumine reeglina ei ole lubatud. [↑](#footnote-ref-25)
25. Inglise keeles: *underbarrel granade launcher* [↑](#footnote-ref-26)
26. Kaitseministri 28.11.2023.a käskkirjaga nr 165 kehtestatud Kaitseväe Sirgala harjutusvälja arendusprogramm. [↑](#footnote-ref-27)
27. Kättesaadav: <https://riigikantselei.ee/ru/media/1451/download> [↑](#footnote-ref-28)
28. Ida-Viru maavanema 28.12.2016 korraldus nr 1-1/2016/278 „Ida-Viru maakonnaplaneeringu kehtestamine“. Kõik Ida-Viru maakonnaplaneeringuga seotud dokumendid on leitavad Rahandusministeeriumi hallatavalt veebilehelt: <https://maakonnaplaneering.ee/maakonna-planeeringud/ida-virumaa/ida-viru-maakonnaplaneering-2030/>. [↑](#footnote-ref-29)
29. Kättesaadav: <https://narva-joesuu.ee/documents/2032926/32392676/2021.10.19_Narva-J%C3%B5esuu+%C3%9CP_seletuskiri.pdf/978a2427-e61f-4968-b699-88aca01c2104> [↑](#footnote-ref-30)
30. Kobras AS. Narva-Jõesuu linna üldplaneeringu keskkonnamõju strateegilise hindamise aruande eelnõu. Tartu

    2021. Kättesaadav:http://narva-joesuu.ee/documents/2032926/32392676/2021.10.19\_Narva-

    J%C3%B5esuu+KSH\_aruanne.pdf/86e2fd6e-c98e-41a3-83a8-83729057673b [↑](#footnote-ref-31)
31. Kättesaadav: https://adr.rik.ee/kmin/dokument/11362059 [↑](#footnote-ref-32)
32. Vaivara vallavolikogu esimehe 26.08.2010 määrus nr 11 „Vaivara valla üldplaneeringu kehtestamine“. Kättesaadav: <http://vaivaravald.ee/dp/yp2/yp2_pdf/dp_pass.htm> [↑](#footnote-ref-33)
33. Toila vallavolikogu esimehe 28.10.2005. a määrus nr 1 „Toila valla üldplaneeringu kehtestamine“. Kättesaadav: <https://toila.kovtp.ee/uldplaneering> [↑](#footnote-ref-34)
34. Toila valla üldplaneeringu eelnõu. Kättesaadav: https://toila.kovtp.ee/documents/1433808/33298645/1946%C3%9CP3\_Toila\_SELETUSKIRI.pdf/72c4cee9-c1c1-

    48f2-b1ef-94995a87d445 [↑](#footnote-ref-35)
35. Alutaguse vallavolikogu esimehe 29.10.2020. a otsus nr 285 „Alutaguse valla üldplaneeringu kehtestamine“. Kättesaadav: <https://www.alutagusevald.ee/uldplaneering> [↑](#footnote-ref-36)
36. Alutaguse valla üldplaneeringu seletuskiri, lk 25. Kättesaadav: <https://www.alutagusevald.ee/documents/12278831/29307816/Alutaguse_%C3%9CP_seletuskiri.pdf/c8515819-ce66-49fd-bb05-78571847fb67?version=1.0> [↑](#footnote-ref-37)